Župan 
Trg Edvarda Kardelja 1, 5000 Nova Gorica19


Številka: 410-0004/2026-8
Nova Gorica, dne 26. avgusta 2026

MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o porabi presežka prihodkov nad odhodki Osnovne šole Kozara Nova Gorica iz preteklih let
GRADIVO PRIPRAVIL:	Mestna občina Nova Gorica, Oddelek za družbene dejavnosti
IZDELOVALEC GRADIVA:	Oddelek za družbene dejavnosti
POROČEVALEC: 	Edvard Vrabič, ravnatelj Osnovne šole Kozara Nova Gorica
PRISTOJNO DELOVNO TELO: 	Odbor za kulturo, šolstvo in šport 
PREDLOG SKLEPA: 
Mestni svet Mestne občine Nova Gorica sprejme Sklep o porabi presežka prihodkov nad odhodki Osnovne šole Kozara Nova Gorica iz preteklih let, v predloženem besedilu.

Gradivo:
· Gradivo 1: predlog sklepa z obrazložitvijo 

Na podlagi 19. člena Zakona o računovodstvu (Uradni list RS, št. 23/99, 30/02-ZJF-C in 114/06- ZUE), 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne __________ sprejel 


SKLEP 
o porabi presežka prihodkov nad odhodki Osnovne šole Kozara Nova Gorica iz preteklih let 

1.

Osnovna šola Kozara Nova Gorica presežek prihodkov nad odhodki iz preteklih let, v višini 43.603,70 EUR, nameni za ureditev prostorov in nakup opreme za enoto Najdihojca, za potrebe vzpostavitve prilagojenega programa osnovne šole z nižjim izobrazbenim standardom in posebnega programa vzgoje in izobraževanja.
2.
Ta sklep začne veljati z dnem uveljavitve Odloka o dopolnitvi Odloka o ustanovitvi javnega zavoda Osnovna šola Kozara Nova Gorica.

Oddelek za družbene dejavnosti
Trg Edvarda Kardelja 1, 5000 Nova Gorica
Obrazložitev
Mestna občina Nova Gorica, Občina Brda, Občina Kanal ob Soči, Občina Miren-Kostanjevica, Občina Renče-Vogrsko in Občina Šempeter - Vrtojba so ustanoviteljice Osnovne šole Kozara Nova Gorica (v nadaljevanju: šola).
Ravnatelj šole je z vlogo dne 26. 8. 2026 občine soustanoviteljice obvestil, da je svet zavoda na korespondenčni seji, ki je potekala od 25. 8. 2026 do 26. 8. 2026 sprejel sklep o razporeditvi presežka iz pretekli let ter predlagal, da se presežek prihodkov nameni za ureditev prostorov in nakup opreme za enoto Najdihojca, za potrebe vzpostavitve prilagojenega programa osnovne šole z nižjim izobrazbenim standardom in posebnega programa vzgoje in izobraževanja.
Šola ima na dan 31. 12. 2025 v računovodskih evidencah 43.603,70 EUR nerazporejenega presežka iz preteklih let. 
Zaradi povečevanja števila učencev in posledično oddelkov se šola v zadnjem obdobju sooča z vse večjo prostorsko stisko. Na drugi strani je bila zaradi zmanjšanja števila otrok v Vrtcu Nova Gorica s 1. 9. 2023 začasno zaprta enota vrtca Najdihojca na Gregorčičevi ulici v Novi Gorici, ki vse od takrat dalje ni v funkciji. Zato je bila kot smiselna in racionalna sprejeta odločitev, da se enota vrtca Najdihojca izloči iz upravljanja Vrtca Nova Gorica in preda v upravljanje Osnovni šoli Kozara Nova Gorica. Ker je bil objekt dlje časa zaprt je potrebno pred vzpostavitvijo izvajanja osnovnošolskega programa za otroke s posebnimi potrebami enoto usposobiti in primerno opremiti, za kar naj bi šola, po uveljavitvi dopolnitve odloka, porabila sredstva iz presežka.
V ustanovitvenem aktu šole nameni porabe presežkov prihodkov nad odhodki niso posebej določeni, zato se le-ti razporejajo skladno z zakonom.
19. člen Zakona o računovodstvu v prvem in drugem odstavku določa, da pravne osebe v izidu poslovanja ugotavljajo presežek prihodkov nad odhodki (presežek) ter presežek odhodkov nad prihodki (primanjkljaj). Presežek se razporeja v skladu z zakonom in odločitvijo ustanovitelja pravne osebe.
Drugi odstavek 48. člena Zakona o zavodih določa, da sme zavod presežek prihodkov nad odhodki uporabiti le za opravljanje in razvoj dejavnosti, če ni z aktom o ustanovitvi drugače določeno.
S predlagano porabo presežka se je dne 24. 8. 2026 seznanil tudi kolegij županov občin ustanoviteljic, ki predlogu ni nasprotoval, zato je bil posredovan v obravnavo in sprejem svetu zavoda.
Predlog o razporeditvi presežka prihodkov nad odhodki iz preteklih let je na 18. dopisni seji dne 26. 8. 2026 Svet zavoda Osnovne šole Kozara Nova Gorica potrdil.

Sklep sprejmejo vse soustanoviteljice javnega zavoda Osnovna šola Kozara Nova Gorica.

Glede na navedeno Mestnemu svetu Mestne občine Nova Gorica predlagamo, da predlog sklepa obravnava in sprejme.

Pripravili:

	Andrejka Bašelj	
	mag. Marinka Saksida

	Višja svetovalka za družbene dejavnosti
	Vodja Oddelka za družbene dejavnosti

